মহিউদ্দিন আহমেদ (রাজনীতিবিদ)

মহিউদ্দিন আহমেদ (১৫ জানুয়ারি ১৯২৫ - ১২ এপ্রিল ১৯৯৭) বাংলাদেশ আওয়ামী লীগের একজন রাজনীতিবিদ, সাংসদ ও ভাষাসৈনিক ছিলেন। তিনি পান্না মিয়া নামেও পরিচিত ছিলেন। তিনি ১৯৭৩, ১৯৭৯ ও ১৯৯১ সালের জাতীয় নির্বাচনে সংসদ সদস্য নির্বাচিত হয়েছিলেন। ২০০০ সালে সবাজসেবা ও রাজনীতিতে অবদান রাখার জন্য সরকার তাকে মরণোত্তর একুশে পদকে ভূষিত করে।

 জন্ম ও প্রাথমিক জীবন 
মহিউদ্দিন আহমেদ ১৫ জানুয়ারি ১৯২৫ পিরোজপুর জেলার মঠবাড়িয়ার গুলিসাখালীর মিয়া বাড়িতে জন্মগ্রহণ করেন। তার পিতা প্রাক্তন এমএলসি আজাহার উদ্দিন মিয়া (১৯২০-১৯২৬)।

 রাজনৈতিক ও কর্মজীবন 
মহিউদ্দিন আহমেদ ব্রিটিশবিরোধী আন্দোলন, মাতৃ ভাষা আন্দোলন, স্বাধীনতা সংগ্রামের সংগঠক। পূর্ব পাকিস্তানে ও বাংলাদেশে অনুষ্ঠিত সকল রাজনৈতিক আন্দোলনে তিনি ঘনিষ্ঠভাবে যুক্ত ছিলেন। ব্রিটিশ-পরবর্তী পাকিস্তান আমলের শুরুতে তিনি মুসলিম লীগের কর্মী ছিলেন। আওয়ামী লীগে যোগ দিয়ে সর্বশেষ তিনি প্রেসিডিয়াম সদস্য ছিলেন। ১৯৫৪ সালে তিনি যুক্তফ্রন্টের প্রার্থী হিসেবে মঠবাড়িয়া থেকে এমএলএ নির্বাচিত হন। স্বাধীন বাংলাদেশে তিনি বিলুপ্ত বাকেরগঞ্জ-১৮ আসন থেকে ১৯৭৩ সালের প্রথম, বাকেরগঞ্জ-১৭ আসন থেকে ১৯৭৯ সালের দ্বিতীয় ও পিরোজপুর-৩ আসন থেকে ১৯৯১ সালের পঞ্চম জাতীয় নির্বাচনে সংসদ সদস্য নির্বাচিত হয়েছিলেন।

 মৃত্যু 
মহিউদ্দিন আহমেদ ১২ এপ্রিল ১৯৯৭ সালে মৃত্যুবরণ করে। তাকে ঢাকাস্থ মিরপুর বুদ্ধিজীবী কবরস্থানে সমাহিত করা হয়।

 তথ্যসূত্র 

বিষয়শ্রেণী:১৯২৫-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:দ্বিতীয় জাতীয় সংসদ সদস্য
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সমাজসেবায় একুশে পদক বিজয়ী
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:মঠবাড়িয়া উপজেলার ব্যক্তি
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮